ddrg/super_eurlex huggingface dataset:
A Bizottság irányelve

(1980. június 9.)

az élelmiszerekkel rendeltetésszerűen érintkezésbe kerülő anyagokon és tárgyakon feltüntethető szimbólum meghatározásáról

(80/590/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az élelmiszerekkel rendeltetésszerűen érintkezésbe kerülő anyagokra és tárgyakra vonatkozó tagállami jogszabályok közelítéséről szóló, 1976. november 23-i 76/893/EGK tanácsi irányelvre [1] és különösen annak 7. cikke (1) bekezdésének a) pontja utolsó francia bekezdésére,

mivel a 76/893/EGK irányelv 7. cikke (1) bekezdésének a) pontja utolsó francia bekezdése a szóban forgó anyagokon és tárgyakon feltüntethető szimbólum meghatározását írja elő az "élelmiszerekhez használható" megjelölés vagy az ilyen anyagok és tárgyak felhasználására vonatkozó egyéb megjelölés helyett;

mivel az ilyen szimbólumnak könnyen érthetőnek kell lennie; mivel a szimbólumnak megjeleníthetőnek kell lennie – a lehető legjobb műszaki feltételek mellett – az anyagokon és a tárgyakon vagy az egyéb hordozóeszközökön;

mivel a mellékletben szereplő szimbólum megfelel a fenti szempontoknak;

mivel az ezen irányelvben meghatározott intézkedések összhangban vannak az Élelmiszerügyi Állandó Bizottság véleményével;

ELFOGADTA EZT AZ IRÁNYELVET:

1. cikk

A 76/893/EGK irányelv 7. cikke (1) bekezdése a) pontjának utolsó francia bekezdésében említett szimbólum megjelenítése a mellékletben szerepel.

2. cikk

A tagállamok meghozzák azokat az intézkedéseket, amelyek szükségesek ahhoz, hogy 1981. január 1-jétől kezdődően engedélyezzék az 1. cikkben említett szimbólum használatát.

3. cikk

Ennek az irányelvnek a tagállamok a címzettjei.

Kelt Brüsszelben, 1980. június 9-én.

a Bizottság részéről

Étienne davignon

a Bizottság tagja

[1] HL L 340., 1976.12.9., 19. o.

--------------------------------------------------

BILAGANHANGANNEXANNEXEALLEGATOBIJLAGEMELLÉKLET

+++++ TIFF +++++

--------------------------------------------------
A Tanács 80/368/EGK tizenegyedik irányelve

(1980. március 26.)

a tagállamok forgalmi adókkal kapcsolatos jogszabályainak összehangolásáról – Franciaország tengerentúli megyéinek kivétele a 77/388/EGK irányelv hatálya alól

(80/368/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 99. és 100. cikkére,

tekintettel a Bizottság javaslatára,

mivel a Szerződés 227. cikk (2) bekezdésének harmadik albekezdése előírja, hogy a Közösség intézményeinek kell a Szerződés által előírt eljárások keretében biztosítaniuk Franciaország tengerentúli megyéinek gazdasági és társadalmi fejlődését;

mivel a Bíróság által a 148/77 sz. ügyben 1978. október 10-én hozott határozat szerint a Szerződést és a másodlagos jogot Franciaország tengerentúli megyéiben is alkalmazni kell, kivéve, ha a közösségi intézmények határozatot hoznak e megyék gazdasági és társadalmi feltételeinek megfelelő egyedi intézkedésekről;

mivel földrajzi, gazdasági és szociális helyzetük miatt célszerű Franciaország tengerentúli megyéit kivenni a Tanács 77/388/EGK irányelve [1] szerinti közös hozzáadottértékadó-rendszer hatálya alól;

mivel ezen irányelv végrehajtása nem igényli a tagállamok jogszabályainak módosítását,

ELFOGADTA EZT AZ IRÁNYELVET:

1. cikk

"– Francia Köztársaság:

- tengerentúli megyék."

2. cikk

Ez az irányelv 1979. január 1-jén lép hatályba.

3. cikk

Ennek az irányelvnek a tagállamok a címzettjei.

Kelt Brüsszelben, 1980. március 26-án.

a Tanács részéről

az elnök

G. Marcora

[1] HL L 145., 1977.6.13., 1. o.

--------------------------------------------------
A Tanács irányelve

(1980. december 22.)

a szarvasmarhafélék és sertések Közösségen belüli kereskedelmét érintő állat-egészségügyi problémákról szóló 64/432/EGK irányelvnek, valamint a klasszikus sertéspestis elleni védekezésre irányuló közösségi intézkedések bevezetéséről szóló 80/217/EGK irányelvnek Görögország csatlakozása következtében történő módosításáról

(80/1274/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel az 1979. évi csatlakozási okmányra és különösen annak 146. cikkére,

tekintettel a Bizottság javaslatára,

mivel az 1979. évi csatlakozási okmány 22. cikke alapján a II. mellékletben felsorolt jogi aktusok kiigazítását az említett mellékletben foglalt iránymutatásoknak megfelelően kell kidolgozni; mivel a legutóbb a 80/219/EGK irányelvvel [1] módosított 64/432/EGK irányelvet [2] ennek megfelelően ki kell igazítani;

mivel ezenkívül a 80/217/EGK irányelvet [3], amelyet a csatlakozási szerződés aláírása után fogadtak el, és amely 1981. január 1-je után is hatályban van, a csatlakozási okmányban foglalt rendelkezések betartásának biztosítása érdekében ki kell igazítani,

ELFOGADTA EZT AZ IRÁNYELVET:

1. cikk

A 64/432/EGK irányelv a következőképpen módosul:

1. A B. melléklet 12. pontja a következő alponttal egészül ki:

"j) Görögország:

Κτηνιατρικόν Ινστιτούτον Λοιμωδών καί Παρασιτικών Νοσημάτων

Ιερά όδός 75

Αθήναι

301."

2. A C. melléklet 9. pontja a következő alponttal egészül ki:

"j) Görögország:

Κτηνιατρικόν Ινστιτούτον Λοιμωδών καί Παρασιτικών Νοσημάτων

Ιερά όδός 75

Αθήναι

301."

3. Az F. mellékletben az I. bizonyítványminta 4. lábjegyzete, valamint a II., a III. és a IV. bizonyítványminta 5. lábjegyzete a következő szövegrésszel egészül ki:

"Görögországban:

Ο Προϊστάμενος τής Κτηνιατρικής Υπηρεσίας τού σημείου έξόδου."

2. cikk

A 80/217/EGK irányelv II. mellékletében a sertéspestissel foglalkozó nemzeti laboratóriumok listája a következő szövegrésszel egészül ki:

"Görögország:

Κτηνιατρικόν Ινστιτούτον Λοιμωδών καί Παρασιτικών Νοσημάτων (Εργαστήριον ιολογίας)

Νεαπόλεως 9

Αγία Παρασκευή

Αττικής."

3. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek az 1. cikk tekintetében legkésőbb 1981. január 1-jéig, a 2. cikk tekintetében pedig legkésőbb 1981. július 1-jéig megfeleljenek. Erről haladéktalanul tájékoztatják a Bizottságot.

4. cikk

Ennek az irányelvnek a tagállamok a címzettjei.

Kelt Brüsszelben, 1980. december 22-én.

a Tanács részéről

az elnök

J. Santer

[1] HL L 47., 1980.2.21., 25. o.

[2] HL 121., 1964.7.29., 1977/64. o.

[3] HL L 47., 1980.2.21., 11. o.

--------------------------------------------------
A Bizottság irányelve

(1980. július 17.)

a takarmánynövény-vetőmagok forgalmazásáról szóló 66/401/EGK tanácsi irányelv II. mellékletének módosításáról

(80/754/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 79/692/EGK irányelvvel [1] módosított, a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre [2] és különösen annak 21a. cikkére,

mivel a tudományos és műszaki ismeretek fejlődésének fényében a 66/401/EGK irányelv II. mellékletét az alábbiakban részletezett okok miatt módosítani szükséges;

mivel a Rumexspp. magjainak maximális darabszám szerinti magtartalmára vonatkozó szabványokat az általában elérhető vetőmagminőséghez kell igazítani;

mivel az ebben az irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,

ELFOGADTA EZT AZ IRÁNYELVET:

1. cikk

A 66/401/EGK irányelv II. melléklete a következőképpen módosul:

1. Az I. rész 2. A. pontjában a 14. oszlop fejlécének szövege helyébe a következő szöveg lép: "Rumexspp. kivéve Rumexacetosella és Rumexmaritimus";

2. Az I. rész 2. B. pontjának n) alpontja helyébe a következő szöveg lép:

"A Rumexacetosella és Rumexmaritimus kivételével a Rumexspp. magjainak darabszám szerinti meghatározását csak abban az esetben kell elvégezni, ha kétség merül fel azt illetően, hogy a tétel eleget tesz a 14. oszlopban meghatározott feltételeknek.";

3. A II. rész 2. A. pontjában a 4. oszlop fejlécének szövege helyébe a következő szöveg lép: "Rumex spp., kivéve Rumex acetosella és Rumex maritimus."

2. cikk

(1) A tagállamok hatályba léptetik azokat a törvényi, rendeleti és közigazgatási intézkedéseket, amelyek szükségesek ahhoz, hogy ennek irányelvnek legkésőbb 1980. július 1-jéig megfeleljenek.

(2) A tagállamoknak biztosítják, hogy a takarmánynövények vetőmagjára ne vonatkozzanak az ennek az irányelvnek eltérő időpontokban történő bevezetéséből eredő forgalmazási korlátozások.

3. cikk

Ennek az irányelvnek a tagállamok a címzettjei.

Kelt Brüsszelben, 1980. július 17-én.

a Bizottság részéről

Finn Gundelach

alelnök

[1] HL L 205., 1979.8.13., 1. o.

[2] HL 125., 1966.7.11., 2298/66. o.

--------------------------------------------------
A Bizottság irányelve

(1980. május 2.)

az összetett takarmány plombálatlan csomagban vagy tartályban való forgalmazásának bizonyos esetekben történő engedélyezéséről

(80/511/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az összetett takarmány forgalmazásáról szóló, 1979. április 21-i 79/373/EGK tanácsi irányelvre [1] és különösen annak 4. cikkére,

mivel a fent említett irányelv rendelkezései értelmében az összetett takarmányt általában plombált csomagokban vagy tartályokban kell forgalomba hozni; mivel azonban közösségi szinten e szabálytól való eltérés engedélyezhető;

mivel a tagállamokban jelenleg hatályos törvények rendelkeznek bizonyos kivételekről az összetett takarmány plombált csomagokban vagy tartályokban történő forgalmazásának kötelezettsége alól; mivel ezért a 73/373/EGK irányelvben meghatározott rendelkezések végrehajtásának lehetővé tétele érdekében azokat az eltéréseket, melyek gyakorlati vagy gazdasági okokból indokoltnak tűnnek, közösségi szinten engedélyezni kell;

mivel annak biztosításához, hogy az összetett takarmány azonossága és minősége megfeleljen a hatályban lévő címkézési rendelkezéseknek, szükséges megkülönböztetni azokat az eseteket, ahol a jelenlegi rendelkezésektől eltérően az összetett takarmányt forgalomba hozhatják ömlesztve vagy plombálatlan tartályokban, azoktól az esetektől, ahol vagy ömlesztve, vagy plombálatlan csomagokban vagy tartályokban lehet őket forgalomba hozni;

mivel az ezen irányelvben előírt intézkedések összhangban vannak a Takarmányok Állandó Bizottságának véleményével,

ELFOGADTA EZT AZ IRÁNYELVET:

1. cikk

1. A tagállamok előírják, hogy összetett takarmányt ömlesztve vagy plombálatlan csomagban vagy tartályban a következő esetekben lehet forgalomba hozni:

a) összetett takarmányok előállítói közötti szállítások;

b) szállítások az összetett takarmány előállítóitól a csomagolóüzemekig;

c) gabona vagy egész gyümölcs összekeverésével nyert összetett takarmány;

d) tömbök vagy nyalósó;

e) az összetett takarmány végső felhasználó részére szánt, 50 kilogrammos tömeget meg nem haladó kis mennyiségei, melyeket közvetlenül olyan csomagból vagy tartályból vettek, amelyek a kinyitás előtt megfeleltek a 79/373/EGK irányelv 4. cikke (1) bekezdése rendelkezéseinek.

2. A tagállamok előírják, hogy összetett takarmányt ömlesztve vagy plombálatlan tartályokban, de nem plombálatlan csomagokban, a következő esetekben lehet forgalomba hozni:

a) az előállítótól a végső felhasználóig szállított összetett takarmányok;

b) legfeljebb három összetevőt tartalmazó melaszos takarmányok;

c) pelletált takarmányok.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1981. január 1-jétől kezdődő hatállyal megfeleljenek, és erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1980. május 2-án.

a Bizottság részéről

Fion Gundelach

alelnök

[1] HL L 86., 1979.4.6., 30. o.

--------------------------------------------------
A Bizottság irányelve

(1980. március 28.)

a gyümölcsökben és zöldségekben, illetve azok felületén található peszticid-szermaradványok megengedett legmagasabb mértékének meghatározásáról szóló 76/895/EGK tanácsi irányelv II. mellékletének módosításáról

(80/428/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösség létrehozó szerződésre,

tekintettel a gyümölcsökben és zöldségekben, illetve azok felszínén található peszticid-szermaradványok megengedett legmagasabb mértékéről szóló, 1976. november 23-i 76/895/EGK tanácsi irányelvre [1] és különösen annak 4. cikkére,

mivel az említett cikk értelmében, amennyiben egy tagállam megítélése szerint a II. mellékletben megállapított maximális érték veszélyeztetheti az emberek vagy – a károsítók kivételével – az állatok egészségét, a tagállam ideiglenesen csökkentheti az értéket saját területén;

mivel a Holland Királyság igénybe vette a fenti cikk szerinti lehetőséget a dimetoátra, ometoátra és fenklórfoszra vonatkozó maximális érték tekintetében;

mivel a dimetoát és az ometoát esetében további vizsgálatok szükségesek, mielőtt a Bizottság kidolgozza a szükséges intézkedéseket;

mivel azonban a fenklórfosz esetében, figyelembe véve annak korlátozott alkalmazási területét, valamint a fenklórfosz-tartalmú készítményekben és ebből következően azok maradványaiban esetlegesen található nemkívánatos szennyezőanyagokat, kellően megfontolt döntésnek tűnik a II. mellékletben megadott maximális értéket késedelem nélkül a jelenleg alkalmazott helyes mezőgazdasági gyakorlatnak megfelelő legalacsonyabb szintre leszállítani;

mivel továbbá kívánatos ezen szer maximális szermaradványainak definícióját a nemzetközi gyakorlatnak megfelelően legfontosabb metabolitjával együtt közölni;

mivel ezen irányelv előírásai összhangban vannak az Növény-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 76/895/EGK irányelv II. mellékletében a 15/56 sorszámot viselő, a fenklórfoszra vonatkozó bejegyzés a következőképpen módosul:

EGK szám | Peszticidek | Maximális érték (mg/kg (ppm)) |

Közismert elnevezés | Kémiai képlet |

15/56 | Fenklórfosz, | 0,0-dimetil 0-(2,4,5-triklórfenil) foszforotioát | fenklórfoszként számítva 0,01 |

| ideértve | |

– | – | 0,0-dimetil 0-(2,4,5-triklórfenil) foszfát |

2. cikk

A tagállamok legkésőbb 1981. március 31-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek, és erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1980. március 28-án.

a Bizottság részéről

Finn Gundelach

elnökhelyettes

[1] HL L 340., 1976.12.9., 26. o.

--------------------------------------------------
A Tanács irányelve

(1980. december 22.)

a szülésznői oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről, valamint a letelepedés és szolgáltatásnyújtás szabadságának tényleges gyakorlását elősegítő intézkedésekről szóló 80/154/EGK irányelvnek Görögország csatlakozása következtében történő módosításáról

(80/1273/EGK)

AZ EURÓPAI KÖZÖSSÉGEK TANÁCSA,

tekintettel az 1979-es Csatlakozási Okmányra és különösen annak 146. cikkére,

mivel a a szülésznői oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről, illetve a letelepedés és szolgáltatásnyújtás szabadságának tényleges gyakorlását elősegítő intézkedésekről szóló, 1980. január 21-i 80/154/EGK tanácsi irányelvet [1] a Csatlakozási Okmány aláírása után fogadták el;

mivel tekintetbe véve Görögország csatlakozását, az irányelv bizonyos módosítása szükséges annak biztosítására, hogy azt Görögország és a többi tagállam hasonlóan alkalmazza,

ELFOGADTA EZT AZ IRÁNYELVET:

1. cikk

A 80/154/EGK irányelv a következőképpen módosul:

1. Az 1. cikk az alábbiakkal egészül ki:

"Μαια""

2. A 3. cikk az alábbi ponttal egészül ki:

"j) Görögországban:

- a πτυχιο μαιαζ a Népjóléti Minisztérium által hitelesítve,

- a πτυχιο "Ανωτεραζ Σχοληζ Στελεχν Υγειαζ και Κοινωνικηζ Προνοιαζ, Τμηματοζ Μαιών" a KATEE által kiadva."

2. cikk

A tagállamok elfogadják azokat az intézkedéseket, amelyek ahhoz szükségesek, hogy ennek az irányelvnek eleget tegyenek a 80/154/EGK irányelv 20. cikkének (1) bekezdésében megállapított határidőn belül.

Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1980. december 22-én.

a Tanács részéről

az elnök

J. Santer

[1] HL L 33., 1980.2.11., 1. o.

--------------------------------------------------
A Tanács irányelve

(1980. december 4.)

a Görög Köztársaság Európai Közösségekhez való csatlakozására tekintettel a veszélyes anyagokról szóló 67/548/EGK irányelv technikai kiigazításáról

(80/1189/EGK)

AZ EURÓPAI KÖZÖSSÉGEK TANÁCSA,

tekintettel az 1979. évi csatlakozási okmányra és különösen annak 146. cikkére,

mivel az alapvetően a 76/907/EGK [1] és a 79/370/EGK [2] bizottsági irányelvvel, illetve legutóbb a 79/831/EGK [3] tanácsi irányelvvel módosított, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK [4] tanácsi irányelv I–IV. mellékletét az érintett veszélyes anyagok nevei görög változatainak és az ilyen anyagok címkézésével kapcsolatosan megállapított egyéb kifejezések hozzáadásával módosítani kell,

ELFOGADTA EZT AZ IRÁNYELVET:

1. cikk

A 67/548/EGK irányelv I–IV. melléklete értelemszerűen az ezen irányelv I–IV. mellékletében található görög nyelvű szövegrészekkel egészül ki.

2. cikk

A tagállamok 1981. január 1-je előtt elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

Ezeket a rendelkezéseket a Görög Köztársaság csatlakozásától kezdődő hatállyal kell alkalmazni.

3. cikk

Ennek az irányelvnek a tagállamok a címzettjei.

Kelt Brüsszelben, 1980. december 4-én.

a Tanács részéről

az elnök

J. Barthel

[1] HL L 360., 1976.12.30., 1. o

[2] HL L 88., 1979.4.7., 1. o

[3] HL L 259., 1979.10.15., 10. o

[4] HL 196., 1967.8.16., 1. o.

--------------------------------------------------

I. MELLÉKLET

A veszélyes anyagok listája az anyag tulajdonságait leginkább meghatározó elem rendszáma szerinti osztályozásban

Lásd: A Bizottság 1993/72/EGK irányelve, HL L 258., 1993.10.16., 29. o.

Az I. melléklet szövegét lásd a HL L 258. A, 1993.10.16., 1. o.

--------------------------------------------------

II. MELLÉKLET

Lásd: A Bizottság 2001/59/EK irányelve, HL L 225., 2001.8.6, 1. o.

--------------------------------------------------

III. MELLÉKLET

Veszélyes anyagok veszélyeinek/kockázatainak jellege (R-mondatok)

Lásd: A Bizottság 2001/59/EK irányelve, HL L 225., 2001.8.6, 1. o.

--------------------------------------------------

IV. MELLÉKLET

Veszélyes vegyi anyagok biztonságos használatára vonatkozó útmutatások (S-mondatok)

Lásd: A Bizottság 2001/59/EK irányelve, HL L 225., 2001.8.6, 1. o.

--------------------------------------------------
A Tanács irányelve

(1981. június 24.)

a gyógyszerekhez hozzáadható színezőanyagokra vonatkozó tagállami jogszabályok közelítéséről szóló 78/25/EGK tanácsi irányelv módosításáról

(81/464/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára,

tekintettel a Közgyűlés véleményére [1],

tekintettel a Gazdasági és Szociális Bizottság véleményére [2],

mivel a 78/25/EGK [3] irányelv előírja, hogy a tagállamok nem engedélyeznek más színezőanyagokat az emberi illetve állatgyógyászati felhasználásra szánt gyógyszerek színezésére, mint ami az emberi fogyasztásra szánt élelmiszerekben engedélyezett színezőanyagokra vonatkozó a tagállami szabályok közelítéséről szóló, 1962. október 23-i tanácsi irányelv I. mellékletének I. és II. szakaszában szerepel [4];

mivel a fent említett melléklet I. szakasza a teljes, illetve felületi színezésre egyaránt használt színezőanyagokat, míg a II. szakasz csak a felületi színezésre használt színezőanyagokat érinti;

mivel közegészségügyi szempontból a gyógyszerek esetében nem indokolt az emberi fogyasztásra szánt élelmiszereknél a teljes, illetve felületi színezésre egyaránt használt színezőanyagok és a csak felületi színezésre használt színezőanyagok közötti megkülönböztetés fenntartása;

mivel ezért a 78/25/EGK irányelvet ennek megfelelően módosítani kell,

ELFOGADTA EZT AZ IRÁNYELVET:

1. cikk

A 78/25/EGK irányelv 1. cikke a következő bekezdéssel egészül ki:

"Gyógyszerek esetében azonban nem szükséges különbséget tenni a teljes, illetve felületi színezésre egyaránt használt színezőanyagok és a csak felületi színezésre használt színezőanyagok között."

2. cikk

A tagállamok meghozzák mindazokat az intézkedéseket, amelyek szükségesek ahhoz, hogy ennek az irányelvnek 1981. október 1-je előtt megfeleljenek, és erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Luxembourgban, 1981. június 24-én.

a Tanács részéről

az elnök

G. M. V. Van Aardenne

[1] HL C 4., 1980.1.7., 46. o.

[2] HL C 113., 1980.5.7., 36. o.

[3] HL L 11., 1978.1.14., 18. o.

[4] HL 115., 1962.11.11., 2645/62. o.

--------------------------------------------------